

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 OIB: 77561654785

 Ured predsjednika

Broj: 7 Su-271/2022-34.

Vinkovci, 12. rujna 2022.

Općinski sud u Vinkovcima, po predsjedniku suda Ivanu Katičiću, temeljem članka 52. stavka 1. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19, dalje u tekstu: Zakon o državnim službenicima) i odobrenja Ministarstva pravosuđa i uprave KLASA: 119-03/22-04/40 URBROJ: 514-08-03-02-01/05-22-08 od 27. svibnja 2022. za prijam službenika u državnu službu u Općinski sud u Vinkovcima – administrativnog referenta – sudskog zapisničara – 1 (jedan) izvršitelj na neodređeno vrijeme, donosi

rješenje o prijmu u državnu službu

I. Utvrđuje se da je, nakon provedenog postupka javnog natječaja koji je objavljen u Narodnim novinama broj 90/2022. od 3. kolovoza 2022. za prijam službenika u državnu službu na radno mjesto administrativni referent – sudski zapisničar– 1 (jedan) izvršitelj na neodređeno vrijeme, izabrana kandidatkinja:

 Magdalena Dejanović, ima odgovarajuću srednju stručnu spremu, jednu godinu radnog staža u struci i položen državni ispit.

II. Kandidatkinja iz točke I. rješenja prima se u državnu službu uz obvezni probni rad u trajanju od 3 (tri) mjeseca.

III. Po izvršnosti ovog rješenja donijet će se rješenje o rasporedu na radno mjesto i utvrditi datum početka rada.

Obrazloženje

1. Općinski sud u Vinkovcima proveo je postupak za prijam u državnu službu na radno mjesto administrativni referent – sudski zapisničar - 1 izvršitelja na neodređeno vrijeme, temeljem javnog natječaja koji je objavljen dana 3. kolovoza 2022. u Narodnim novinama broj: 90/2022., na web stranici Ministarstva pravosuđa i uprave, na web stranici Općinskog suda u Vinkovcima, te oglasnim stranicama Hrvatskog zavoda za zapošljavanje.

2. Na objavljeni javni natječaj za administrativnog referenta – sudskog zapisničara prijavilo se 12 kandidata, od kojih 2 kandidata nisu ispunjavali formalne uvjete iz natječaja, o čemu su pismeno obaviješteni, te se nisu smatrali kandidatima u ovom postupku prijma.

3. Testiranje kandidata se sastojalo od pismenog testiranja provjere poznavanja Ustava Republike Hrvatske i poznavanje Sudskog poslovnika, te prijepisa teksta na osobnom računalu. Na testiranje je pristupilo 8 kandidata, dok 2 kandidata nisu pristupili, te se smatra da su povukli prijavu na natječaj i ne smatraju se više kandidatima. Pisanu provjeru znanja prošlo je 4 kandidata te je testiranju prijepisa teksta na računalu pristupilo 4 kandidata od kojih su 2 kandidata uspješno prošli ovo testiranje. Nakon provedenog testiranja kandidati koji su zadovoljili na testiranju pristupili su na razgovor s Komisijom za provedbu javnog natječaja.

4. Komisija je u neposrednom kontaktu s kandidatima imala za cilj utvrditi interese, profesionalne ciljeve i motivaciju za rad, te na temelju ukupnih rezultata testiranja i intervjua dostavila čelniku tijela rang listu kandidata i izvješće o provedenom postupku.

5. Cijeneći predloženu rang listu kandidata nakon pisanog testiranja i intervjua, te uvidom u životopis kandidata, odlučeno je da se izabere kandidatkinja koja ostvaruje pravo prednosti pred kandidatkinjom Z.C. pod jednakim uvjetima (jednak ukupan broj bodova na rang listi, 28 bodova), kako je odlučeno u točki I. izreke ovog rješenja.

6. Kandidatkinja Magdalena Dejanović nalazi se na prvom mjestu prema broju ostvarenih bodova (28 bodova), ima odgovarajuću stručnu spremu, jednu godinu radnog iskustva u struci i položen državni ispit, te prema članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" broj: 121/17, 98/19, 84/21) ostvaruje pravo prednosti pred kandidatkinjom Z.C. budući imaju isti broj bodova na ukupnoj rang listi.

7. Izabrana kandidatkinja pokazala je dobar rezultat u postupku testiranja imajući u vidu specifičnost radnog mjesta administrativnog referenta – sudskog zapisničara, kao i iskazan veliki stupanj motiviranosti za rad.

8. Izabrana kandidatkinja dostavila je uvjerenje izdano od strane ovog suda da se protiv nje ne vodi kazneni postupak te uvjerenje o zdravstvenoj sposobnosti za obavljanje poslova radnog mjesta administrativnog referenta – sudskog zapisničara.

9. Također je po službenoj dužnosti izvršena provjera nepostojanja zapreka za prijam u državnu službu na navedeno radno mjesto.

10. Sukladno odredbi članka 52. stavka 2. Zakona o državnim službenicima ovo rješenje dostavlja se kandidatima prijavljenim na javni natječaj javnom objavom na web stranici Općinskog suda u Vinkovcima <https://sudovi.hr/hr/osvk> i web stranici Ministarstva pravosuđa i uprave [[mpu.gov.hr](http://www.mpu.gov.hr)](http://www.uprava.gov.hr), a dostava svim kandidatima smatra se obavljenom istekom osmog dana od dana javne objave na web stranici Ministarstva pravosuđa i uprave.

11. Probni rad je utvrđen temeljem odredbe članka 53. stavka 3. Zakona o državnim službenicima.

12. Po izvršnosti ovog rješenja, donijet će se posebno rješenje o rasporedu na radno mjesto izabranog kandidata, a sukladno odredbi članka 52. stavka 4. Zakona o državnim službenicima.

13. Slijedom navedenog, riješeno je kao u izreci ovog rješenja.

 Predsjednik suda

 Ivan Katičić

UPUTA O PRAVNOM LIJEKU:

Protiv ovog rješenja može se izjaviti žalba Odboru za državnu službu u roku od 15 (petnaest) dana od dana primitka istog. Žalba se dostavlja putem ovoga suda u 2 (dva) istovjetna primjerka.

DOSTAVITI:

-svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima